SPRÁVA ZO ZAHRANIČNEJ PRACOVNEJ CESTY
Č.: 286/2014, 287/2014, 288/2014
1.  Účastník ZPC:

Daniela Vaněková, PhDr., Múzeum školstva a pedagogiky, Hálova 16, 851 05 Bratislava, vedúca múzea, anglický jazyk, ruský jazyk
Zuzana Kunšteková, Mgr., Múzeum školstva a pedagogiky, Hálova 16, 851 05 Bratislava, múzejná pedagogička, nemecký jazyk
Ľubomír Čierny, akad.soch., Múzeum školstva a pedagogiky, Hálova 16, 851 05 Bratislava, reštaurátor, nemecký jazyk

2.  Zahraničná pracovná cesta:

Česká republika, 27.11. – 28.11.2014, Múzeum Komenského v Přerove, Horné námestie 7, 750 11 Přerov, Slezké zemské múzeum, Nádražný okruh 31, 746 01 Opava; spoznať prácu a činnosť jednotlivých múzejných odborov a ich pracoviská – dokumentátorov, reštaurátorov, kurátorov, múzejných pedagógov, oboznámiť sa a vymeniť si skúsenosti v oblasti riadenia múzea; rozpočet CVTI SR

3.  Rámcový program pobytu:

27.11.2014, 10.45 – 16.00 Múzeum Komenského v Přerove : riaditeľ múzea Mgr. Radim Himmler, vedúci oddelenia spoločenských vied Mgr. Lubor Maloň (+420 724 947 542), kurátorka školských zbierok Mgr. Jarmila Klimová(+420 732 532 440), múzejný pedagóg Mgr. Katarína Tomešková, PhD., reštaurátor David Rubač; info@prerovmuzeum.cz
28.11.2014, 9.00 – 13.00 Slezské zemské múzeum v Opave: námestník pre muzeológiu Mgr. Ivan Berger (+420 733 715 842), námestník pre spoločenské vedy Mgr.Jiří Šíl, PhD., vedúci oddelenia ochrany zbierok Mgr. Pavel Peter, vedúca oddelenia dokumentácie a digitalizácie Mgr. Hana Franková, vedúca oddelenia produkcie Mgr.Lenka Borovičková; szm@szm.cz

4.  Stručný priebeh rokovaní, resp.  študijného pobytu:

Múzeum v Přerove sa o.i. zaoberá dejinami školstva na Morave spojenými najmä s postavou J. A. Komenského, čo dokladuje aj 120 – tisícový školský zbierkový fond. Po prijatí riaditeľom múzea, program našej pracovnej návštevy bol rozvrhnutý nasledovne: prehliadka nových moderných depozitárov učebných pomôcok, kde sme okrem možnosti vidieť, ako majú byť priestorovo efektívne a bezpečne uložené zbierky, mali možnosť i vymeniť si skúsenosti s ich nadobúdaním. Potom nasledovala prehliadka pracoviska konzervátorov, ktoré je účelovo vybavené pre základné konzervátorské činnosti – papier, drevo, kov si robia vo svojej vlastnej réžii. Do expozícií na výstavné účely idú len tie zbierky, ktoré prejdú rukami konzervátora (reštaurátora). V dopoludňajších hodinách sme mali ešte možnosť absolvovať obhliadku depozitárov archiválií, školských obrazov a máp, kníh a učebníc. Všetky uvedené artefakty sú v zmienených depozitárov uložené v uzavretých účelovo prispôsobených skriniach, takže sú listinné zbierky chránené pred svetlom a prachom, na rozdiel od našich zbierok, ktoré takto zabezpečené nemáme z dôvodu deklarovaného nedostatku finančných prostriedkov a limitov spôsobených, že MŠaP sa nachádza v prenajatých priestoroch. V popoludňajších hodinách nás Mgr. L. Maloň oboznámil s významným nedávno objaveným archeologickým náleziskom bratskej školy Na Marku, kde ako žiak a jej správca pôsobil J. A. Komenský. Potom nasledovala prehliadka komeniologického depozitára so vzácnymi  prvotlačami. Záver nášho programu tvorilo stretnutie s múzejnou pedagogičkou, predsedkyňou komisie múzejných pedagógov Zväzu múzeí ČR Mgr. K. Tomečkovou, PhD., ktorá na konkrétnom vzdelávacom programe v triede z obdobia Rakúsko - Uhorska predvedenom  na nás ako študentoch, veľmi plasticky demonštrovala prístup i možnosti práce s návštevníckou verejnosťou. Obdobné programy uskutočňujú aj v ďalších dobových triedach, čo zvyšuje hodnotu školských expozícií resp. múzea.
Slezské zemské múzeum v Opave (SZM) v tomto roku oslavuje 200 rokov od svojho založenia, čo ho radí medzi najstaršie múzeá v strednej Európe a najstaršiemu v ČR. Svojimi zbierkami cez 2 400 000 kusov prírodovedného a spoločenskovedného charakteru spravovaných v piatich tematických celkoch (arborétum, vojenské opevnenia, druhá sv. vojna, Bezruč, história Slezska) múzeum predstavuje potenciál, ktorý z pohľadu múzejného t.j. tvorby, dokumentácie, ochrany vedeckého zhodnotenia a prezentovania stojí za pracovnú návštevu. Na základe našich dopredu daných požiadaviek, námestník pre muzeológiu Mgr. Ivan Berger, dal nám k dispozícii svojich vedúcich pracovníkov (viď.bod 3), ktorý sa špecializovane venovali jednotlivým kolegom – prešli sa depozitáre, konzervátorské dielne, nazrelo sa do systému odborného spracovanie zbierok (BACH), v ktorom pracuje a spracováva zbierky i MŠaP. Veľkým prínosom v zmene kvality múzejnej práce ako nás informoval a prostredníctvom makety názorne ukázal Mgr. Berger, má byť do dvoch rokov postavený nový depozitár v areáli múzea, čo je dnes  hlavným cieľom a náplňou vedenia SZM. Vrcholným zážitkom však bola spoločná návšteva jeho Historickej výstavnej budovy, otvorenej po rozsiahlej rekonštrukcii a inštalácii  veľkolepo navrhnutej expozície v roku 2012 zameranej na živú a neživú prírodu, prehistóriu, históriu, dejiny umenia historického Sliezska, severnej a severovýchodnej Moravy, je akousi výkladnou skriňou prezentujúcou prakticky všetky témy, ktoré sú pre Sliezsko a jeho múzeum dôležité. Nakoľko nielen spracované témy, ale najmä ich expozičné stvárnenie a kompozičné prepojenie spolu s dominantnosťou historických priestorov boli natoľko zaujímavé a podnetné, že sa budeme k nim v našej práci  opätovne navracať.     

5.  Odporúčané závery: 

Doriešiť trvalé umiestnenie MŠaP s ohľadom na špecifikáciu pracoviska  (návrh: historická budova školy so zázemím na depozitáre, trvalú expozíciu, príležitostné výstavy a edukačné programy, pracovisko múzea);  vedúca MŠaP, vedenie CVTI SR, MŠVVŠ SR, ihneď

6.   Prehľad prinesenej dokumentácie a miesto jej uloženia

Propagačné materiály múzeí, sprievodcovia po expozíciách, pracovné listy k vzdelávacím
programom a pod.; Múzeum školstva a pedagogiky Bratislava  
7.   Osobitne vyhodnotený očakávaný prínos ZPC

Potvrdenie správnosti v súčasnosti realizovanej koncepcie odbornej  múzejnej práce  MŠaP 
s naliehavým cieľom doriešiť dôstojné trvalé jeho umiestnenie vzhľadom na špecifikáciu 
pracoviska

8.    Spôsob zverejnenia výsledkov ZPC, prenos získaných informácií

článok do odborného časopisu Múzeum, webová stránka MŠaP

Súhlasím so zverejnením správy na internete

Správu vypracoval: Daniela Vaněková			........................................................
			Zuzana Kunšteková			........................................................
			Ľubomír Čierny

Dátum:	2. 12. 2014

Správu schválil: prof. RNDr. Ján Turňa, CSc., gen. riaditeľ CVTI SR	.................................